Otto Graf Lambsdorff

Otto von der Wenge Graf Lambsdorff (født 20. desember 1926 i Aachen, død 5. desember 2009 i Bonn«Otto Graf Lambsdorff gestorben», Die Welt, 6. desember 2009.) var en tysk liberal politiker (FDP) og regjeringsminister.

Han deltok i andre verdenskrig, hvor han fra våren 1944 tjenestegjorde som offisersaspirant i Wehrmacht etter å ha gått på offiserskolen Ritterakademie i Brandenburg an der Havel fra 1941. Rett før krigens slutt ble han sterkt skadet. Etter krigen studerte han juss. Han ble dr. juris. i 1952. Han arbeidet i bankvesenet frem til 1971, og virket fra 1960 dessuten som advokat.

Han var føderal næringsminister fra 1977 til 1982, og fra 1988 til 1993 formann for FDP. Mellom 1972 og 1998 var han medlem av Forbundsdagen.

Lambsdorff ble i 1987 dømt for medvirkning til skatteforbrytelser med bøter som en følge av Flickaffæren. Affæren var også utløsende for at han gikk av som økonomi- og teknologiminister i 1984.

Han var eldste sønn av grev Herbert von Lambsdorff og Eva von Schmid, og var gift i andre ekteskap med Alexandra von Quistorp. Fra sitt første ekteskap hadde han tre barn. Hans nevø Alexander Graf Lambsdorff representerer fra 2004 FDP i Europaparlamentet.

Lambsdorff var medlem av den tyske evangeliske Johanniter-ordenen. Han ble i 2000 tildelt storkors av Forbundsrepublikken Tysklands fortjenstorden.Verleihung des Großkreuzes des Verdienstordens der Bundesrepublik Deutschland an Dr. Otto Graf Lambsdorff, Bundespräsidialamt. I 2006 ble han tildelt Nordrhein-Westfalens fortjenstorden.Ministerpräsident Jürgen Rüttgers verleiht den Verdienstorden des Landes an 14 Bürgerinnen und Bürger, Staatskanzlei des Landes Nordrhein-Westfalen.

Lambsdorff er gravlagt på Südwestkirchhof Stahnsdorf. 
 Referanser 

 Eksterne lenker 





Kategori:Tyske jurister
Kategori:Medlemmer av Forbundsdagen
Kategori:FDP-politikere
Kategori:Tyske føderale ministre
Kategori:Adelige tyskere
Kategori:Personer fra Aachen
Kategori:Tyske næringsministre
Kategori:Forbundsrepublikken Tysklands fortjenstorden